## Pravilnik o postupku i načinu polaganja pomoćničkog ispita

### NN 116/2002 (3.10.2002.), Pravilnik o postupku i načinu polaganja pomoćničkog ispita

# MINISTARSTVO ZA OBRT, MALO I SREDNJE PODUZETNIŠTVO

1861

Na
temelju stavka 3. članka 52. Zakona o obrtu (»Narodne novine«, br. 77/93, 90/96
i 64/01) ministar za obrt, malo i srednje poduzetništvo nakon prethodno
pribavljena mišljenja Hrvatske obrtničke komore i uz suglasnost ministra
prosvjete i športa donosi

## PRAVILNIK

### O POSTUPKU I NAČINU POLAGANJA POMOĆNIČKOG ISPITA

Članak
1.

Ovim
Pravilnikom propisuju se način i postupak polaganja pomoćničkog ispita.

Članak 2.

Na pomoćničkom
ispitu provjeravaju se i ocjenjuju znanja i vještine koje je naučnik stekao
tijekom naukovanja, u skladu s propisanim nastavnim planom i programom.

Članak
3.

Pomoćničkom
ispitu mogu pristupiti osobe koje udovoljavaju uvjetima propisanim člankom 47.
stavkom 1. i 2. Zakona o obrtu (»Narodne novine«, broj 77/93, 90/96 i 64/01).

POLAGANJE
POMOĆNIČKOG ISPITA REDOVNIH NAUČNIKA

Članak
4.

Prijave
za polaganje ispita naučnici iz članka 47. stavka 1. Zakona o obrtu (u daljnjem
tekstu: redovni naučnici) predaju u obrtničkoj ili drugoj srednjoj strukovnoj školi
koja izvodi program naukovanja za obrtnička zanimanja (u daljnjem tekstu: sred­nja
strukovna škola), koja popis prijavljenih naučnika dostavlja Hrvatskoj obrtničkoj
komori.

Za polaganje pomoćničkog ispita naučnici se
prijavljuju na propisanoj prijavnici do roka utvrđenog kalendarom iz članka 6.
ovog Pravilnika.

Uz prijavu za polaganje pomoćničkog ispita redovni
naučnici prilažu ugovor o naukovanju i mapu o praktičnom dijelu naukovanja.

Oblik i sadržaj prijavnice za polaganje pomoćničkog
ispita, mape praktičnog dijela naukovanja te popis kandidata utvrđuje Hrvatska
obrtnička komora.

Članak 5.

Pomoćnički ispit se polaže u tri ispitna roka:

– u ljetnom roku,

– u jesenskom roku,

– u zimskom roku.

Za naučnike koji su uspješno završili program
naukovanja organizira se samo pomoćnički ispit.

Za naučnike koji su uspješno završili općeobrazovni
dio programa i naukovanje pomoćnički ispit organizira se istovremeno sa završnim
ispitom u srednjoj strukovnoj školi i njegov je sastav­ni dio.

Članak
6.

Kalendar
pomoćničkih ispita i rokova za njihovu prijavu utvrđuje srednja strukovna škola
uz prethodno pribavljeno miš­ljenje Hrvatske obrtničke komore.

O
kalendaru pomoćničkih ispita i o rokovima za njihovu prijavu naučnici se izvješćuju
na oglasnoj ploči škole, i to najkasnije 60 dana prije početka ispita.

Članak
7.

Pomoćničke
ispite organiziraju i provode srednje strukovne škole u suradnji s Hrvatskom
obrtničkom komorom.

Članak
8.

Pomoćnički
ispit provode ispitne komisije, koje se imenuju za svako zanimanje posebno.

Ispitnu
komisiju imenuje Hrvatska obrtnička komora. Ispitna komisija ima tri člana.
Svaki član ima svog zamjenika.

Predsjednik
ispitne komisije nastavnik je stručno-teoretskog dijela naukovanja iz srednje
strukovne škole.

Članovi
ispitne komisije iz obrtništva i njihovi zamjenici mogu se imenovati samo uz
njihovu pismenu suglasnost, a članovi iz škole na temelju prijedloga srednje
strukovne škole.

Mandat članova
ispitne komisije i njihovih zamjenika traje četiri godine, a nakon njegova
isteka članovi komisije i njihovi zamjenici mogu biti ponovno imenovani.

Hrvatska obrtnička komora može razriješiti članove
ispitnih komisija i njihove zamjenike i prije isteka mandata iz stavka 5. ovog članka.

Članak 9.

Član ispitne komisije za pojedinog naučnika ne može
biti:

– obrtnik majstor koji ne posjeduje licencu za prijem
i po­dučavanje naučnika,

– obrtnik kod kojeg je naučnik bio na naukovanju
odnosno majstor-stručni učitelj koji je podučavao naučnika na praktičnom dijelu
naukovanja,

– članovi uže obitelji naučnika (suprug, supruga,
roditelji, braća, djeca, usvojenici).

Članak 10.

Ispitna komisija obavlja ove poslove:

– utvrđuju raspored i trajanje pojedinih dijelova
ispita,

– utvrđuje popis praktičnih zadaća za praktični dio
ispita,

– utvrđuje popis tema za stručno-teorijski dio pomoćničkih
ispita,

– utvrđuje popis naučnika za pomoćnički ispit,

– provodi ispit i utvrđuje konačni uspjeh naučnika,
te

– obavlja druge poslove utvrđene ovim Pravilnikom.

Članak 11.

Pomoćnički ispit sastoji se od:

– praktičnog dijela i

– stručno-teorijskog
dijela.

Zadaće
za pomoćnički ispit zadaju se u skladu s programom nau­kovanja i programom
polaganja pomoćničkog ispita za od­govarajuće zanimanje, koje je propisao
ministar za obrt, malo i srednje poduzetništvo, vodeći računa o proizvodnim
odnosno uslužnim mogućnostima obrta ili škole u kojima se ispit održava.

Ispitna
komisija zadaje praktičnu zadaću za svakog kandidata i utvrđuje vrijeme
trajanje izrade, koje ne može biti dulje od 40 sati.

Članak
12.

Praktični
dio ispita izvodi se u školskoj radionici, kod obrtnika ili u trgovačkom društvu
kod kojeg je naučnik bio na naukovanju, ili na drugom mjestu koje odredi
ispitna komisija.

Izradu
praktične zadaće prate najmanje dva člana komisije u vremenu koje utvrdi
ispitna komisija.

Praktični
dio ispita ocjenjuje se na osnovi ocjenjivačkog lista u skladu sa stručno-teorijskim
i praktičnim dijelom programa (naukovanje) i programom pomoćničkog ispita. Sadržaj
i oblik ocjenjivačkog lista utvrđuje ispitna komisija ako ispit nije
standardiziran odlukom Hrvatske obrtničke komore.

Članak
13

Materijal,
strojeve, uređaje i alate za izradu praktičnog dijela pomoćničkog ispita
osigurava obrtnik, trgovačko društvo ili škola u kojoj se ispit polaže.

Izrađeni
predmet, odnosno vrijednost pružene usluge pripada obrtniku, trgovačkom društvu
ili školi u kojoj je praktični dio pomoćničkog ispita održan.

Članak
14.

Ako naučnik
uspješno ne obavi praktičnu zadaću, upućuje se na pomoćnički ispit u idućem
ispitnom roku, uz obvezatno zadavanje nove zadaće.

Članak 15.

Stručno-teorijski
dio pomoćničkog ispita izvodi se u školi. Ispit se polaže pismeno, a ne može
trajati duže od 4 sata. Iznimno naučnici iz članka 16. stavka 1. podstavka 3.
imaju pravo na usmeni ispit.

Ispitna
komisijazadaje zadaće i ispitna pitanja za stručno-teorijski dio pomoćničkog
ispita, te utvrđuje sredstva i pomagala s kojima se naučnik može služiti pri
tom ispitu.

Ispitna
komisija izrađuje najmanje tri različita oblika i sadr­žaja ispitnih zadaća i
pitanja ako ispit nije standardiziran odlukom Hrvatske obrtničke komore.
Ispitne zadaće i pitanja pohranjuju se kod predsjednika ispitne komisije.

Neposredno
prije pomoćničkog ispita ispitna komisija utvr­đuje koja će od pohranjenih
ispitnih zadaća i pitanja primijeniti za pismeni ispit.

Sadržaj
pismenog pomoćničkog ispita tajan je do početka ispita.

Članak 16.

Ocjenu
pismenog dijela pomoćničkog ispita utvrđuje ispitna komisija na prijedlog
nastavnika stručno-teorijskog dijela naukovanja, prema sljedećim kriterijima:

–
Pismeni dio ispita položili su naučnici koji na ispitu postig­nu više od 60 %
mogućih bodova.

– Naučnici
koji na pismenom dijelu ispitu postignu manje od 30% mogućih bodova upućuju se
na popravni ispit.

– Naučnici
koji na pismenom dijelu ispita postignu od 30 % do 60% mogućih bodova imaju
pravo na usmeni ispit.

Razmak
između pismenog i usmenog dijela pomoćničkog ispita iz stavka 1. podstavka 3.
ovog članka mora biti najmanje dva dana.

Popravni
ispit iz stavka 1. podstavka 2. ovog članka može se polagati dva puta.

Članak
17.

Redovni
naučnik koji dva puta nije položio pojedine dijelove pomoćničkog ispita sam
snosi troškove svakog sljedećeg polaganja ispita.

Članak 18.

Naučnik
koji bez opravdanog razloga ne pristupi pomoć­ničkom ispitu ili u tijeku ispita
odustane od daljnjeg polaganja ocjenjuje se kao da ispit nije položio.

Ako je
naučnik iz opravdanog razloga spriječen pristupiti pomoćničkom ispitu, mora to
prijaviti predsjedniku ispitne komisije i za to priložiti dokaze.

Članak
19.

Tijekom
pomoćničkog ispita ispitna komisija vodi zapisnik, koji se čuva četiri godine u
arhivi Hrvatske obrtničke komore.

U
zapisnik se unose svi važniji podaci o pomoćničkom ispitu, a potpisuju ga svi članovi
ispitne komisije, neposredno nakon završetka ispita.

Oblik i
sadržaj zapisnika utvrđuje Hrvatska obrtnička komora.

Članak
20.

Ispitna
komisija provodi sve dijelove pomoćničkog ispita i odlučuje u punom sastavu.

Ocjene
za pojedine dijelove pomoćničkog ispita utvrđuje ispitna komisija većinom
glasova.

Uspjeh
naučnika na pojedinom dijelu pomoćničkog ispita ocjenjuje se ocjenama odličan (5),
vrlo dobar (4), dobar (3), dovoljan (2) i nedovoljan (1). Ocjene odličan, vrlo
dobar, dobar i dovoljan prolazne su.

Članak
21.

Nakon
uspješno položenog pomoćničkog ispita Hrvatska obrtnička komora izdaje pomoćniku
svjedodžbu o pomoćničkom zvanju.

Podaci
iz svjedodžbe o pomoćničkom zvanju upisuju se u matičnu knjigu naučnika, koja
se trajno čuva.

Matičnu
knjigu naučnika vodi Hrvatska obrtnička komora.

Oblik i
sadržaj matične knjige iz stavka 1. i 2. ovog članka propisuje Hrvatska obrtnička
komora.

Članak
22.

Predsjednik
ispitne komisije dužan je za svaki ispitni rok u roku od 30 dana od dana završetka
pomoćničkih ispita dostaviti Hrvatskoj obrtničkoj komori izvješće o rezultatima
pomoćničkih ispita.

Oblik i
sadržaj obrasca iz stavka 1. ovog članka utvrđuje Hr­vat­ska obrtnička komora.

POLAGANJE
POMOĆNIČKOG ISPITA ODRASLIH

Članak
23.

Pravo
na polaganje pomoćničkog ispita imaju osobe iz članka 47. stavka 2. Zakona o
obrtu i odrasle osobe koje završe naukovanje propisano Pravilnikom o načinu
ostvarivanja programa naukovanja i stručnog osposobljavanja za vezane obrte te
o pravima, obvezama, praćenju, vrednovanju i ocjenjivanju nauč­nika.

Članak 24.

Prijave
za polaganje ispita iz članka 23. predaju se u Hrvat­skoj obrtničkoj komori.

Uz
prijavu za polaganje pomoćničkog ispita, osobe iz članka 47. stavka 2. Zakona o
obrtu prilažu dokaze o stečenoj stručnoj spremi u istom strukovnom području i
dokaze o radnom iskustvu u zanimanju za koje žele polagati pomoćnički ispit.

Odrasle
osobe koje su završile program naukovanja iz članka 39. Zakona o obrtu u
ustanovama za obrazovanje odraslih prilažu ugovor o naukovanju i mapu o praktičnom
dijelu naukovanja, odnosno ugovor o radu i potvrdu o radnim iskustvu ovjerenu
kod javnog bilježnika, odnosno drugi ugovor kojim se regulira prak­tični dio
naukovanja.

Članak 25.

Pomoćnički
ispit odraslih polaže se u rokovima koje utvrđuje Hrvatska obrtnička komora, a
koji se oglašavaju na oglasnoj ploči Hrvatske obrtničke komore. Pomoćničke
ispite odraslih organizira i provodi Hrvatska obrtnička komora, u roku od
mjesec dana od dana prijave za ispit.

Članak
26.

Na
sastav, izbor i nadležnost ispitne komisije te na način i postupak provođenja
pomoćničkog ispita odgovarajuće se primje­njuju odredbe članaka 8. do 23. ovog
Pravilnika.

 Članak 27.

Danom
stupanja na snagu ovog Pravilnika prestaje važiti Pravilnik o polaganju pomoćničkog
ispita (»Narodne novine«, broj 26/98).

Članak 28.

Ovaj
Pravilnik stupa na snagu danom objave u »Narodnim novinama«.

Klasa: 133-02/02-02/06
Urbroj: 515-03-02-05
Zagreb, 20. rujna 2002.

Ministar
**Željko Pecek**, v. r.

Pravilnik, NN 116/2002-1861